Dragón

O dragón (d'o latín draco, y iste d'o griego drakon, "gripia" u "sirpient", y iste de δρακεῖν, infinitivo aorista activo de δέρκομαι,Δράκων en Wiktionary puedo veyer clarament) ye un animal fantastico mui conoixito en Europa y Asia.

Basicament ye una gran sirpient con dos garras, u a vegatas cuatre, y con una parella d'alas. O suyo rostro, asinas como atras partis d'o cuerpo, gosan estar mas relacionatas con tercers animals, como leons u bous. En toz os puestos se diz que os dragons pueden chitar fuego por a boca y son capables de cremar cualsiquier cosa.

Por un regular son salvaches y malignos, que gosan matar as ramatas y os suyos amos. A sobén cusiran grans trasoros en solitario y tienen una gran sabiduría. Los esfensan mientres largos tiempos debito a la suya larga vida y a la capacitat de veyer incluso cuan son durmindo ya que no tienen parpagos, igual que as sirpients.

 Dragons en Aragón 
O dragón ye un animal muit relacionato con a mitolochía aragonesa y con o patrón d'Aragón, Sant Chorche.

Destaca a falordia d'o Dragón d'Uruel que viviba en a Penya Uruel, amán de Chaca. Se deciba que a mirata d'os dragons himpnotizaba a qui la uellaba, por ixo un caballero aragonés aproveito isto ta matar a lo dragón. Pulió lo suyo escudo, como un mirallo y puyó enta la espelunga a on viviba o dragón fendo que iste mira-se o escudo y s'himpnotiza-se con a suya propia uellata mientres o caballero l'amortaba.


Atras falordias de dragons en Aragón son:
 O dragón d'Ambel, que viviba en Ambel.
 O dragón de Bronchales, que viviba en Bronchales.
 Dragons guardians de Cadret.
 Lo Dugo, un dragón que viviba en Castillon Roi.
 O dragón de Corbalán, que viviba en Corbalán.
 O viello dragón que viviba adintro d'o Pozo de los Aines en Grisel. Alberto Serrano Dolader: Moncayo, el laberinto legendario, Institución Fernando el Católico, 2010, ISBN 978-84-9911-048-6, p.244-245
 A Sierpe de Val d'Algorfa, que aterrorizó Val d'Algorfa l'11 de chulio de 1748. Bel autor interpreta que en realidat estió un tornado.

 Dragons en fuents aragonesas 

Pero IV estió lo primer rei d'Aragón que emplegó lo simbolo d'o dragón alato en o suyo casco de combate. Se diz que os soldatos d'Aragón chilaban en as barallas Por San Chorche, D'Aragón!, por o cual teneba probablement un doble sentito l'adopción d'o dragón como simbolo d'os reis d'Aragón, a relación con o suyo patron y o pareixito fonolochico con o nombre d'o país.

Mas tardi os simbolo heraldico d'o dragón (o "drac alat" en catalán) en Valencia ý atros territorios d'a corona esdevinio un murciagalo por o suyo pareixito con "rat alat" (forma asimilable a "murciagalo" en catalán).

En o "Libro d'el Trasoro" dedican o capítol 141 a los dragons:

 Referencias 

Categoría:Mitolochía aragonesa
Categoría:Animals fantasticos
Categoría:Creaturas d'o Sinyor d'os Aniellos
Categoría:Dragons